open-index/open-wikipedia-markdown huggingface dataset:
Brooklyn Community Board 12

**Brooklyn Community Board 12** je komunitná rada v Brooklyne v New Yorku.

Zahŕňa časti Borough Park, Kensington, Ocean Parkway a Midwood.

Ohraničuje ju na západe 61. ulica, na severe 8. Avenue, 37. ulica a Caton Avenue, na východe Coney Island Avenue, 18. ulica, MacDonald Avenue a Long Island Rail Road a na juhu Avenue P.

Predsedom je Alan J. Dubrow a správcom Wolf Sender.

Má rozlohu 3,6 mi² a v roku 2000 tu žilo 185 046 obyvateľov.

Kategória:Brooklyn
Buffy, premožiteľka upírov

***Buffy, premožiteľka upírov*** (angl. *Buffy the Vampire Slayer*) je americký seriál, dvakrát ocenený cenou Emmy a nominovaný na cenu Zlatý Glóbus. Kultový televízny seriál mal premiéru 10. marca 1997 na stanici The WB a záverečná epizóda bola odvysielaná 20. mája 2003. Seriál napísal a režíroval Joss Whedon. Hlavnou postavou seriálu je Buffy Anne Summersová (Sarah Michelle Gellarová), mladé dievča, vyvolené pre lov upírov a boj proti démonom a silám zla.

## Obsadenie
* Buffy Anne Summers (Sarah Michelle Gellarová)
* Xander Harris (Nicholas Brendon)
* Willow Rosenberg (Alyson Hanniganová)
* Rupert Giles (Anthony Stewart Head)
* Cordelia Chase (Charisma Carpenterová)
* Angel (David Boreanaz)
* „Oz“/Daniel Osbourne (Seth Green)
* William „the Bloody“/ Spike (James Marsters)
* Riley Finn (Marc Blucas)
* Anya Christina Emanuella Jenkins (Emma Caulfieldová)
* Dawn Summers (Michelle Trachtenbergová)
* Tara Maclay (Amber Bensonová)
* Faith (Eliza Dushkuová)
* Drusilla (Juliet Landauová)

Kategória:Televízne seriály USA
Kategória:Fantasy televízne seriály
Kategória:Televízne seriály z roku 1997
Dracula (román)

**Dracula** (vyšlo aj pod názvom **Drakula**; v origináli *Dracula*) je známy román o upíroch od írskeho autora Brama Stokera (1847 – 1912), prvýkrát vydaný v roku 1897. Román je písaný formou denníkových záznamov a korešpondencie postáv. Je to jedno z najznámejších diel anglickej literatúry.

Inšpiráciou pre napísanie románu bol zrejme Ármin Vámbéry, rodák zo Svätého Jura, od ktorého sa Stoker dozvedel o dovtedy málo známom valašskom kniežati Vladovi II. zvanom Drakula a inšpiroval sa k napísaniu jedného z najznámejších diel svetovej literatúry. Vámbéry sa asi navyše stal predobrazom jedného z hrdinov románu, profesora Abrahama Van Helsinga (v románe je priamo spomínaný priateľ Arminius z Budapešti).

## Obsah

Príbeh knihy hovorí o mladom právnikovi Jonathanovi Harkerovi, toho majiteľ právnickej kancelárie, v ktorej pracuje, pošle do ďalekého Rumunska za istým grófom Drakulom. Drakula má záujem kúpiť vilu v Londýne a tak s Jonathanom podpíšu zmluvy a dohodnú sa, že mladý právnik by mal na Drakulovom hrade istý čas pobudnúť. Harker teda ostáva, no stáva sa svedkom čoraz väčšieho množstva čudných a hrôzostrašných vecí. Má čoraz väčšie podozrenie, že gróf ho na hrade väzní. Jeho podozrenie sa potvrdí. Harker za cenu obrovského rizika z hradu utečie. Vo veľmi zlom psychickom stave sa dostane do Budapešti, do nemocnice, v ktorej sa uzdraví. Príde tam poňho jeho mladá snúbenica Mina a odvedie ho naspäť domov, do Anglicka. Drakula, upír, sa však dostane do Anglicka a postupne vysáva krv najlepšej Mininej priateľke Lucy. Tá sa po poslednom vysatí krvi stáva tiež upírkou, no Jonathan, Mina, Sir Arthur Holmwood (Lucyin snúbenec), doktor Seward (Lucyin nápadník), Quincey Morris (ďalší Lucyin nápadník) a holandský odborník na paranormálne javy doktor Abraham Van Helsing ešte za života Lucy postupne prichádzajú na to, čo je za jej zvláštnymi zdravotnými problémami. Ako upírku ju nakoniec porazia a zabijú. Eliminujú aj grófa a ten sa vracia do Rumunska. Harker a spol. ho tam dolapia a zabijú. Pri akcii však zomrie Quincey Morris.

## Preklady do slovenčiny
* 1922 - *Dracula-román tajností*, preložil Štefan Jasný, vyšiel v súkromnom náklade v Scrantone, Pensylvánia 
* 1969 - preložil Jozef Kot (1969), vyšiel ako 2. zväzok v edícii *Horror-thriller-western*, vydavateľstvo *Tatran*
* 1990 - preložil a upravil Jozef Kot (1969, 1989), edícia *Zenit*, vydavateľstvo *Tatran*, *ISBN 80-222-0148-0*
* 1997 (2. vyd. 2000) - *Drakula*, preložila Helena Sumbalová, vydavateľstvo *Perfekt*
* 2003 - *Dracula*, prvé kompletné a nekrátené vydanie s poviedkou *Draculov hosť*, preložili Katarína Slugeňová-Cockrell a Martin Plch, vydavateľstvo *Európa, s. r. o., *ISBN 80-89111-02-5
* 2006 - *Dracula*, preložil Jozef Kot, vydavateľstvo Petit Press, edícia Svetová knižnica SME - XIX. storočie

## Iné projekty

## Referencie

## Externé odkazy
*

Kategória:Knihy z 1897
Kategória:Sfilmované romány
Kategória:Gotické romány
Kategória:Romány 19. storočia
Brooklyn Community Board 15

**Brooklyn Community Board 15** je komunitná rada v Brooklyne v New Yorku.

Zahŕňa časti Sheepshead Bay, Manhattan Beach, Kings Bay, Gerritsen Beach, Kings Highway, East Gravesend, Madison, Homecrest a Plum Beach.

Ohraničuje ju na severe Corbin Place, Coney Island Avenue, Avenue Y, 86. ulica, Avenue U a MacDonald Avenue, Avenue P a Kings Highway, na východe Nostrand Avenue a Marine Park a na juhu Atlantický oceán.

Predsedom je Jeremiah P. O'Shea a správcom Ben Akselrod.

Má rozlohu 4,9 mi² a v roku 2000 tu žilo 160 319 obyvateľov.

Kategória:Brooklyn
Brooklyn Community Board 16

**Brooklyn Community Board 16** je komunitná rada v Brooklyne v New Yorku.

Zahŕňa časti Brownsville a Ocean Hill.

Ohraničuje ju na západe East 98th street, East New York Avenue, Ralph Avenue, Atlantic Avenue a Saratoga Avenue, na severe Broadway, na východe Van Sinderen Avenue a na juhu Long Island Rail Road.

Predsedom (2007) je Hazel A. Younger a správcom  Viola D. Greene-Walker.

Má rozlohu 1,9 mi² a v roku 2000 tu žilo 85 343 obyvateľov.

Kategória:Brooklyn
Brooklyn Community Board 17

**Brooklyn Community Board 17** je komunitná rada v Brooklyne v New Yorku.

Zahŕňa časti East Flatbush, Remsen Village, Farragut, Rugby, Erasmus a Ditmas Village.

Ohraničuje ju na západe East 32nd street, Glenwood street, Nostrand Avenue, Foster Avenue a Bedford Avenue, na severe Clarkson Avenue, Utica Avenue a East New York Avenue, na východe East 98th street a na juhu Long Island Rail Road.

Predsedom je Michael Russell a správcom Sherif Fraser.

Má rozlohu 3,4 mi² a v roku 2000 tu žilo 165 753 obyvateľov.

Kategória:Brooklyn
Brooklyn Community Board 18

**Brooklyn Community Board 18** je komunitná rada v Brooklyne v New Yorku.

Zahŕňa časti Canarsie, Bergen Beach, Mill Basin, Flatlands, Marine Park, Georgetown a Mill Island.

Ohraničuje ju na západe Nostrand Avenue, na severe Long Island Rail Road, na východe Van Sinderen Avenue a Louisiana Avenue a na juhu Shore Parkway.

Predsedom (2007) je Saul Needle a správcom Dorothy Turano.

Má rozlohu 9,5 mi² a v roku 2000 tu žilo 194 653 obyvateľov.

Kategória:Brooklyn
Joel

**Joel** alebo **Jóel** môže byť:
*hebrejské meno, pozri Joel (meno)
*v Biblii:
**v Knihe Joel: jeden z prorokov, pozri Joel (prorok) a Kniha proroka Joela
**v Prvej knihe Samuelovej 8,2 : najstarší zo Samuelových dvoch synov, ktorých vymenoval za sudcov
**v Prvej knihe kroník: 
***v 5,4.8: potomok Rubena
***v 11,38: jeden zo slávnych bojovníkov Dávidových
***v 15,7.11: levita  Gersonovej rodiny
***v 7,3: potomok Izrahiáša
***postava v 27,20

**Joel** (alebo v niektorých prípadoch **Joël**) môže byť:
*osoba:
** Alex Joel
** Billy Joel
** Karl Joel
** Karl Amson Joel
** Lawrence Joel
** Manuel Joël
** Richard M. Joel 
** Robert Joel
** Joelovci
** Joel Cummins
Brooklyn Community Board 13

**Brooklyn Community Board 13** je komunitná rada v Brooklyne v New Yorku.

Zahŕňa časti Coney Island, Brighton Beach, Bensonhurst, Gravesend a Seagate.

Ohraničuju ju na západe Gravesend Bay, na severe 26. ulica, 86. ulica a Avenue Y, na východe Coney Island Avenue a Corbin Place a na juhu Lower New York Bay.

Predsedom (2007) je Marion Cleaver a správcom Chuck Reichenthal.

Má rozlohu 3,4 mi² a v roku 2000 tu žilo 106 120 obyvateľov.

Kategória:Brooklyn
Brooklyn Community Board 14

**Brooklyn Community Board 14** je komunitná rada v Brooklyne v New Yorku.

Zahŕňa časti Flatbush, Midwood, Kensington a Ocean Parkway.

Ohraničuje ju na západe Coney Island Avenue, Long Island Rail Road, MacDonald Avenue, Avenue F a 18. Avenue, na severe Parkside Avenue, na východe Bedford Avenue, Foster Avenue a Nostrand Avenue a na juhu Kings Highway a Avenue P.

Predsedom (2007) je Alvin M. Berk a správcom Terrie Rodie.

Má rozlohu 2,9 mi² a v roku 2000 tu žilo 168 806 obyvateľov.

Kategória:Brooklyn
Talisman

**Talisman** môže byť:
* Talisman (film z roku 1991)
* Talisman (film z roku 1998)
* Talisman (film z roku 1983)
* The Talisman (seriál)
* Talisman (dosková hra)
* Talisman (videohra)
* postava z komiksu, pozri Talisman (komiks)
* hard rocková skupina, pozri Talisman (hudobná skupina)
* pieseň od Airu, pozri Talisman (pieseň)
* Microsoft Talisman
* Talisman Desktop
* routerový softvér or Sveasoftu, pozri Talisman (Sveasoft)
* typ luxusného sedanu, pozri Talisman (auto)
* automatická ponorka, pozri Talisman UUV
Vlajka Salvádora

right|thumb|250px| Štátna vlajka Salvádoru
**Vlajka [[Salvádor]]a** má tri vodorovné pruhy, modrý, biely a modrý, čo sú farby vlajky niekdajších Spojených provincií Strednej Ameriky, ktoré existovali v rokoch 1823-1839 a ktorej členmi boli štáty Salvádor, Honduras, Guatemala, Kostarika a Nikaragua.

Modré pruhy symbolizujú vody Karibského mora a Tichý oceán, ktoré omývajú brehy týchto krajín, biela je farbou mieru a dorozumenia. Uprostred je umiestnený štátny znak Salvádoru, ktorý má za základ niekdajší znak zmienenej stredoamerickej federácie z roku 1823. Je to žlto lemovaný trojuholník (jeho strany predstavujú rovnosť, pravdu a právo). V ktorom sa na hraniciach vôd oceánov zdvíha z mora päť žltých vrchov symbolizujúcich jednotlivé členské krajiny federácie. Nad nimi je na palici vztýčená červená čiapka slobody, vychádzajúce slnko a dúha mieru. V lúčoch slnka je v opise text *15 DE SEPTIEMBRE DE 1821* (dátum oslobodenia od španielskej nadvlády), za trojuholníkom päť vlajok federácie, pod ním na bielej stuhe nápis *DIOS, UNION, LIBERTAD* (Boh, jednota, voľnosť) a všetko obopína vavrínový veniec previazaný dole modrou stuhou. Štrnásť časti venca odpovedá počtu salvádorských departementov. Okolo znaku je na vlajke žltý opis *REPÚBLICA DE EL SALVADOR EN LA AMERICA CENTRAL*.

Vlajka sa používa od roku 1912 zo znakom. Používala sa však tiež už v rokoch 1823-1865 (bez znaku). Posledný vlajkový zákon je z roku 1972.

## Galéria

Obrázok:Civil Flag of El Salvador.png|Súčasná civilná, (alternatívna štátna) vlajka Salvádoru
Obrázok:Civil Ensign of El Salvador.svg|Súčasná civilná, námorná, (alternatívna štátna) vlajka Salvádoru
Obrázok:Flag_of_El_Salvador_(1865-1869).svg|Vlajka Salvádoru (1865-1869)
Obrázok:Flag of El Salvador (1869–1873).svg|Vlajka Salvádoru (1869-1873)
Obrázok:Flag of El Salvador (1873–1875).svg|Vlajka Salvádoru (1873-1875)
Obrázok:Flag of El Salvador (1875–1912).svg|Vlajka Salvádoru (1875-1877)
Obrázok:Flag_of_El_Salvador_(1877-1912).svg|Vlajka Salvádoru (1877-1912)


Salvádor
Kategória:Salvádor
Canadian Pacific Railway

**Canadian Pacific Railway** (skrátene **CPR**), známa medzi rokmi 1968 až 1996 aj ako **CP Rail** je kanadskou železnicou prvej triedy, ktorú spravuje spoločnosť *Canadian Pacific Railway Limited*. Jej sieť koľají sa tiahne od Vancouveru až do Montrealu a jej vlaky jazdia aj do veľkých miest v Spojených štátoch, do Chicaga, Minneapolisu a New Yorku. CPR má svoje sídlo v kanadskej provincii Alberta, v meste Calgary.

Železnica bola postavená v rokoch 1881 až 1885 a spojila východnú Kanadu s Britskou Kolumbiou, čím sa splnil prísľub, ktorý dala federálna vláda Britskej Kolumbii keď sa pripojila ku kanadskej konfederácii v roku 1871. Bola to prvá kanadská transkontinentálna železnica. Aj keď v súčasnosti prepravuje najmä tovar, v minulosti bola po celé desaťročia jediným dopravným prostriedkom, ktorý umožňoval prepravu cestujúcich na dlhé vzdialenosti. Bola prostriedkom, ktorý umožnil kolonizáciu a ekonomický rozvoj západnej Kanady. Jej primárna preprava cestujúcich bola ukončená v roku 1986 po tom, čo CPR prevzala spoločnosť Via Rail Canada v roku 1978. Za logo Kanadskej pacifickej železnice bol zvolený bobor, lebo je jedným z národných symbolov Kanady a reprezentuje pracovitý a usilovný charakter spoločnosti. Spoločnosť sa za svojich 120 rokov existencie stala ikonou kanadského nacionalizmu a objektom chvály a aj odmietania zo strany verejnosti.

V prieskume verejnej mienky, uskutočnenom v roku 2004 bolo založenie Canadian Pacific Railway označené ako druhá najdôležitejšia udalosť, ktorá viedla ku vzniku Kanady ako štátu.

## Galéria

Obrázok:LastSpike Craigellachie BC Canada.jpg|Zatlčenie posledného klinca do podvalu na trase transkontinentálnej železnice
Obrázok:Canadian Pacific First Train.jpg|Prvá vlaková súprava v meste Port Moody v Britskej Kolumbii
Obrázok:Eastbound over SCB.jpg|Nákladný vlak CPR na moste Stoney Creek Bridge, klenúceho sa ponad vysokohorský priesmyk Rogers Pass
Obrázok:Power exits Lower Spiral.jpg|Lokomotíva CPR pri výjazde z tunela Lower Spiral Tunnel


## Iné projekty
.

## Externé odkazy
* Oficiálna stránka Kanadskej pacifickej železnice 
* Dejiny Kanadskej pacifickej železnice 
* Galéria obrázkov 

Kategória:Železnica v Kanade
Kategória:Železničné spoločnosti
Elsa Calcagno

**Elsa Calcagno** (* 19. október 1910, Buenos Aires – † 1978) bola argentínskou pianistkou a skladateľkou.

Študovala na konzervatóriu v Buenos Aires, kde boli jej učiteľmi Constantino Vicente Gaito, Ricardo Rodríguez, Ferruccio Calusio, Josue Teófilo Wilkes a Pascual de Rogatis. Bola vynikajúcou pianistkou a hudobnou kritičkou Argentíny. Okrem jednej opery, jednej symfónie, symfónie pre zbor, symfonickej básne a symfonickej suity skomponovala koncerty pre klavír a violončelo, koncert pre dvoje husle a harfu, komorné skladby, kantáty, skladby pre zbor a piesne.

Calcagno, Elsa
Calcagno, Elsa
Calcagno, Elsa
Kategória:Osobnosti z Buenos Aires
Chryzopras

[thumb|right|250px|Chryzopras z [Poľsko|Poľska.]]
**Chryzopras** je prevažne jablkovo zelená odroda chalcedónu, ktorá patrí medzi najvzácnejšie chalcedóny.

## Iné projekty
.

Kategória:Polodrahokamy
Kategória:Odrody kremeňa
Dracula

**Dracula** (z rum. Drăculea = syn Dracula, teda Vlada II.; drăcul znamená aj drak) alebo **Drakula** môže byť:
* román B. Stokera, pozri Dracula (román)
* Vlad III.

**Dracula** môže byť:
* viacero filmov a seriálov:
** Dracula (film z roku 1992)
** ...
* názov muzikálu:
** Dracula (Karel Svoboda)
** Dracula (Frank Wildhorn)
** názov viacerých divadelných inscenácií
* koncertný program Konstantina Gockela, pozri Dracula (Gockel)
* séria počítačových hier, pozri Dracula (počítačové hry)
* rod rastlín z čeľade vstavačovité, po slovensky: drakula, pozri drakula (rod)
* japonský sériový vrah Cutomu Mijazaki

## Zdroje
Vlajka Guadeloupe

right|thumb|220px|Oficiálna vlaka Guadeloupe (vlajka Francúzska)

**Vlajka [[Guadeloupe]]** – oficiálnou vlajkou na Guadeloupe je vlajka Francúzska.

Používa sa aj vlajka – logo regiónu, ktorá je však neoficiálna – je to vlajka, ktorá má len lokálny a turistický charakter. Na bielom liste vlajky je umiestnené logo, kde je štylizované žlté slnko a modrý vták, na modro zelenom podklade. Pod logom je nápis *REGION GUADELOUPE* podčiarknutý žltým prúžkom.

Nezávislá *Ľudová únia pre zrovnoprávnenie Guadeloupe* navrhovala štátnu vlajku veľmi podobnú vlajke Surinamu.

## Galéria

Obrázok:Flag of Guadeloupe (UPLG).svg|Navrhovaná štátna vlajka


Guadeloupe
Kategória:Guadeloupe
Van Helsing (film)

***Van Helsing*** je americký fantasy horor z roku 2004 o lovcovi démonov Gabrielovi Van Helsing. Hlavnú mužskú rolu Van Helsinga hrá Hugh Jackman (X-Men, Fontána) a hlavnú ženskú rolu Anny hrá Kate Beckinsale (Pearl Harbor) .

Príbeh je založený na postave Abrahama Van Helsinga z románu Brama Stokera - Drakula. Doň sú však vložené aj postavy z iných kníh ako napríklad Dr. Jekyll (resp. Mr. Hyde) alebo Frankenstein.

## Obsadenie
* Hugh Jackman ako Gabriel Van Helsing
* Kate Beckinsale ako Anna Valerious
* Richard Roxburgh ako Gróf Vlad Dracula
* David Wenham ako Carl
* Will Kemp ako Velkan Valerious / Vlčí Muž
* Shuler Hensley ako Frankensteinovo monštrum
* Silvia Colloca ako Verona
* Josie Maran ako Marishka 
* Elena Anaya ako Aleera 
* Kevin J. O'Connor ako Igor
* Alun Armstrong ako Cardinal Jinette
* Samuel West ako Dr. Victor Frankenstein
* Robbie Coltrane ako Mr. Edward Hyde (hlas)

Kategória:Filmy z 2004
Kategória:Filmy USA
Kategória:Filmy podľa názvu
Vlajka Nikaraguy

right|thumb|250px|Vlajka Nikaraguy

**Vlajka [[Nikaragua|Nikaraguy]]** sa skladá s troch vodorovných pruhov, modrého, bieleho a modrého, uprostred je umiestnený štátny znak z roku 1908. Je to trojuholník (jeho strany symbolizujú rovnosť, pravdu a právo), v ktorom sa na hraniciach vôd dvoch oceánov zdvíha päť zelených vulkánov, symbolizujúcich Nikaraguu, Honduras, Guatemalu, Kostariku a Salvádor, ktoré sa v rokoch 1823 až 1839 združili do Spojenej provincie Strednej Ameriky. Nad nimi je čiapka slobody, vysielajúca biele lúče, a dúha mieru. Okolo trojuholníka je kruh a v ňom v žltej farbe nápis *REPÚBLICA DE NICARAGUA. AMERICA CENTRAL*. Farby vlajky sú prevzaté z vlajky spomínaných Spojených provincií z roku 1823 a tiež uvedený „*vulkánový*“ znak používala od roku 1823 táto federácia.

Symbolika farieb odpovedá znaku: modré pruhy predstavujú vody Karibského mora a Tichého oceánu, ktoré omývajú brehy spojených krajín, ale aj spravodlivosť a vernosť, biela čistotu a poctivosť.

Vlajka sa používa od roku 1908, pred tým platila v rokoch 1823-1854. Naposledy bola schválená roku 1971.

## Galéria

Obrázok:Flag_of_Nicaragua_(1852).svg|Vlajka Nikaraguy (1852-1854)

Obrázok:Flag_of_Nicaragua_(1858-1889_and_1893-1896).svg|Vlajka Nikaraguy (1858-1873)

Obrázok:Flag_of_Nicaragua_(1889-1893).svg|Vlajka Nikaraguy (1889-1893)
Obrázok:Flag_of_Nicaragua_(1858-1889_and_1893-1896).svg|Vlajka Nikaraguy (1893-1896)
Obrázok:Flag_of_Nicaragua_(1896-1908).svg|Vlajka Nikaraguy (1896-1898)
Obrázok:Zentralamerikanische Großrepublik 1898.svg|Vlajka Spojenej provincie Strednej Ameriky (1898)


Nikaragua
Kategória:Nikaragua
Vaškov potok

**Vaškov potok** je potok na Hornom Považí, v severnej časti okresu Bytča. Je to ľavostranný prítok Kolárovického potoka, meria 3,3 km a je tokom V. rádu.

## Prameň
Pramení v Javorníkoch, v geomorfologickom podcelku Vysoké Javorníky, na západnom svahu Rakytia (776,2 m n. m.) v nadmorskej výške približne 705 m n. m. 

## Opis toku
Najprv tečie severojužným smerom popri osade Hudcovci, následne sa stáča juhovýchodným smerom a zľava priberá najprv prítok z južného svahu Rakytia, potom z tej istej strany prítok z južného úpätia Rakytia. Ďalej už pokračuje severojužným smerom v geomorfologickom podcelku Nízke Javorníky, v geomorfologickej časti Javornícka brázda, pričom tečie po hranici CHKO Kysuce a cez osadu Potoky. Pod osadou priberá ľavostranný prítok prameniaci východne od nej, z tej istej strany tiež prítok zo západného svahu Kočieho zámku (609,7 m n. m.) a pokračuje juhozápadným smerom. Zľava ešte priberá prítok prameniaci severne od kóty 519,5 m, podteká štátnu cestu č. 18 a na krátkom úseku tečie intravilánom obce Kolárovice. Severne od centra obce ústi v nadmorskej výške cca 397 m n. m. do Kolárovického potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Bytča
Adriena Bartošová

**Adriena Bartošová** (* 12. apríl 1960, Košice) je slovenská jazzová speváčka, manželka herca Štefana Bučka.

## Životopis
Narodila sa v Košiciach, no od svojho prvého roku žije v Bratislave, kde absolvovala *Gymnázium na Metodovej* a Fakultu riadenia na Vysokej škole ekonomickej. Od detstva sa venuje hudbe, o čom svedčí 10 ročné štúdium klavíra, 7 ročné štúdium spevu na *LŠU - Súťažná* a dvojročné štúdium pre spevákov populárnej hudby. Súkromne taktiež študovala u prof. Hrušovského harmóniu a základy kompozície, u prof. Medveckej zase klasický spev a následne 3 roky u hlasového pedagóga Františka Tugandlieba rovnako spev. V roku 2006 ukončila doktorandské štúdium na VŠMU.

Adriena reprezentovala Slovensko na rôznych kultúrnych podujatiach, napríklad v Kanade (*Dni slovenskej kultúry v [[Montreal]]e*, 2003), na *Women Jazz festivale* v Nemecku (Berlín, 2003), na medzinárodných výstavách v Belgicku (Brusel, 2003) aj Nemecku (Hannover, 2004).

## Ocenenia
* 1994 – Cena Ladislava Martoníka za tvorbu a interpretáciu v oblasti slovenského džezu.
* 1989 – Súťaž *„Pieseň pre hviezdu”*, 1. miesto za interpretáciu svojej skladby z názvom *Mestu*

## Diskografia
* 1991 *[[Harmony Of Rain]]* – Škvrna Records,
* 1992 *[[Blue Afternoon]]* – Jumbo,
* 1996 *[[Mais que nada]]* – Opus,
* 1997 *[[Slovak Jazz '97]]* – Hudobný fond,autori:(Adriena Bartošová, Peter Lipa, Juraj Tatár, Andrej Šeban, Gabriel Jonáš a Matúš Jakabčic)
* 1998 *[[Adriena]]* – Monitor EMI, CD
* 2000 *[[Confession]]* – Monitor EMI, CD
* 2002 *[[Už viem]]* – Millenium
* 2007 *[[Znovuzrodenie]]* – Forza Music, CD
* 2010 *[[Trojlístok]]* – vlastná edícia CD
* 2012 *Softly* – Forza-Opus, CD
* 2016 *Mimo priestor a čas* – vlastná edícia CD
* 2020 *O smútku a radosti* – Hudobný fond CD

### Kompilácie
* 2000 *Evergreeny pre vás* – Musica EAN 9004364 725631, CD
**02. „Viem, to sa stáva“*„Pátraj so mnou“ „Tak sa maj“
* 2000 *Čas veselosti* – Musica EAN 9004364 725648, CD
**01. „Tichá noc“ – Berco Balogh a Adriena Bartošová
* 2001 *Vianoce prichádzajú* – Musica EAN 9004364 725686, CD
**01. „Tichá noc“ – Berco Balogh a Adriena Bartošová

## Referencie

## Externé odkazy

* Oficiálne stránky - www.adrienabartosova.sk 

Kategória:Slovenské džezové speváčky
Kategória:Slovenské popové speváčky
Fakultu riadeni
Kategória:Absolventi Vysokej školy múzických umení
Kategória:Osobnosti z Košíc
Constantino Vicente Gaito

**Constantino Vicente Gaito** (* 3. august 1878, Buenos Aires - † 14. december 1945, Buenos Aires) bol argentínsky hudobný skladateľ, klavirista, dirigent a učiteľ.

Študoval na konzervatóriu v Neapoli kde získal základné vzdelanie ako skladateľ, dirigent a klavirista. Od roku 1900 opäť žil vo svojom rodnom meste.

Gaito skomponoval okrem iného osem opier, tri balety, jedno oratórium, štyri symfonické básne, tri suity, päť overtúr, komornú hudbu, klavírne skladby a piesne. Napísal učebnicu hudobnej výchovy a učebnicu hry na klavíri.

## Práce

* *I Doria*, Opera, 1899-1902
* *Shafras*, Opera, 1904
* *Caio Petronio, escenas romanas*, Opera, 1911-1914
* *I paggi di sua Maestà*, Opera, 1920
* *Fior di neve*, Opera, 1919
* *Ollantay*, Opera, 1925
* *Cuadro campestre*, Balet, 1926 
* *Edipo*, Scénická hudba, 1926
* *Lázaro*, Opera, 1927
* *Antígona*, Scénická hudba, 1930 
* *La sangre de las guitarras*, Opera, 1931
* *La flor del Irupé*, Balet, 1929
* *La ciudad de las puertas de oro*, Balet, 1947

Kategória:Narodenia v 1878
Kategória:Úmrtia v 1945
Kategória:Argentínski hudobní skladatelia
Kategória:Argentínski klaviristi
Kategória:Argentínski dirigenti
Kategória:Argentínski pedagógovia
Kategória:Argentínski autori náučnej literatúry
Kategória:Osobnosti z Buenos Aires
Aguirre (department)

Department **Aguirre** leží na juhovýchode provincie Santiago del Estero, na severozápade Argentíny a je jedným z 27 departmentov provincie.

Na severe hraničí s departmentom Belgrano, na východe s provinciou Santa Fe, na juhu s departmentom Rivadavia a na západe s departmentmi Mitre a Salavina.

Hlavné mesto departmentu Aguirre je Pinto.

## Mestá a obce
Argentina, Casares, Malbrán, Pinto

Kategória:Departmenty v Argentíne
Simon Mol

**Simon Mol**, vlastným menom **Simon Moleke Njie** (* 6. november 1973, Buea, Kamerun – † 10. október 2008, Varšava, Poľsko) bol kamerunský novinár, spisovateľ, politický aktivista v boji proti rasizmu a podľa poľskej polície šíriteľ vírusu HIV.

V roku 2000 získal politický azyl v Poľsku (momentálne sa prešetruje podozrenie, že sa tak stalo na základe prefabrikovaného životopisu). Angažoval sa v rade organizácií vystupujúcich proti údajnému rasizmu v Poľsku a v roku 2003 získal titul *[[Antifašista roka]]*. V januári 2007 bol zatknutý - poľská polícia ho obvinila z úmyselného šírenia nebezpečnej choroby: napriek tomu, že mal preukázateľne vedieť, že je nakazený vírusom HIV, stýkal sa sexuálne s radom mladých žien, pred ktorými tajil svoju chorobu a od ktorých vyžadoval nechránený pohlavný styk. Vyžadovanie styku s prezervatívom označoval za rasizmus.

K 15. júnu vedela polícia o 14 ženách, ktoré nakazil, tento počet nemusí byť konečný. Niektoré z nich už ochoreli na AIDS.

## Referencie


## Externé odkazy
* Osobné stránky 
* http://www.molsimon.art.pl/
* Simon Mol zarażał HIV także w Trójmieście
* Jakub Malinovský: ''Simon Mol: Černošský bojovník proti rasismu v Polsku a „Antifašista roku 2003“'' 
* Un Camerounais Se Transforme En "Machine à Tuer" En Distribuant le Sida en Pologne
* Lukáš Krivošík: ''Antifašista roka sériovým vrahom'' 
* Simon Mol świadomie zarażał kobiety HIV 
* Rozszerzono zarzuty wobec Simona Mola

Kategória:Kamerunskí spisovatelia
Kategória:Kamerunskí novinári
Kategória:Kamerunskí emigranti a exulanti
Kategória:Úmrtia na AIDS
Bukovina (folklórna skupina)

**Folklórna skupina Bukovina** pochádza zo Sečovskej Polianky. Obec má približne 2 700 obyvateľov a leží v malebnom údolí Východného Slovenska, je lemovaná Slanskými vrchmi a riekou Topľa. Podľa časti lesa, ktorý miestni ľudovo volajú *Bukovina*, členovia tak pomenovali aj tento folklórny súbor.

Súbor vznikol v roku 1988 pod vedením Jána Karola ako mužská spevácka skupina a účinkovalo v nej 15 mužov. Už pri prvom vystúpení v roku 1989 obsadili muži prvé miesto na okresnej súťaži vo Vranove nad Topľou. Odvtedy sa na okresných súťažiach zúčastnili osemkrát, z toho sedemkrát získali prvé miesto. V roku 1995 sa k nim pripojili aj ženy. Zmiešaná spevácka skupina pracovala pod vedením Pavla Kohúta a o rok neskôr vydáva svoju prvú magnetofónovú nahrávku. Od roku 1996 pod vedením choreografa Andreja Pačutu pribudli do repertoáru Bukoviny okrem spevu aj tance, čím dostáva dnešnú podobu folklórneho súboru. V súčasnosti má 38 členov vrátane muzikantov. Vedúcim hudobnej skupiny je Ján Pačuta.

Kategória:Slovenské folklórne súbory
Kategória:Organizácie založené v 1988
Kategória:Sečovská Polianka
Kotešovský potok

**Kotešovský potok** je potok na Hornom Považí, na území okresu Bytča. Je to ľavostranný prítok Rovnianky, meria 3 km a je tokom IV. rádu.

Pramení v Javorníkoch, v podcelku Nízke Javorníky, v časti Rovnianska vrchovina, na juhojuhozápadnom svahu Kopanice (510,9 m n. m.) v nadmorskej výške približne 420 m n. m. Od prameňa tečie najprv juhojuhozápadným smerom, sprava priberá prítok z oblasti Kardošovského hája a stáča sa na západ. Následne priberá krátky ľavostranný prítok zo západoseverozápadného svahu Záhradnísk (455,4 m n. m.), ďalší pravostranný prítok (348,3 m n. m.) z oblasti Kardošovského hája a stáča sa na juhozápad. Z ľavej strany ešte priberá prítok zo západného svahu Záhradnísk, mení smer toku na juh a vteká do Bytčianskej kotliny. Tu preteká intravilánom obce Kotešová, pričom sa stáča na západ a priamo v obci ústi v nadmorskej výške cca 319 m n. m. do Rovnianky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Pellegrini (department)

Department **Pellegrini** leží na severe provincie Santiago del Estero na severozápade Argentíny a je jedným z 27 departmentov provincie.

Na severe hraničí  s provinciou Salta, na východe s departmentmi Copo a Alberdi, na juhu s departmentom Jiménez a na západe s provinciami Tucumán a Salta.

Hlavné mesto departmentu Pellegrini je Nueva Esperanza.

## Mestá a obce
* El Mojón
* Las Delicias
* Nueva Esperanza
* Pozo de Betbeder
* Quebracho Coto
* Rapelli

Kategória:Departmenty v Argentíne
Kansas City (Missouri)

**Kansas City** je mesto v americkom štáte Missouri. Má rozlohu . Spolu s mestom Kansas City v štáte Kansas tvorí rovnomennú metropolitnú oblasť Kansas City.

## Osobnosti mesta
* Robert C. Tucker (* 1918 – † 2010), historik a diplomat
* Ed Sanders (* 1939), básnik

## Partnerské mestá

## Referencie

## Pozri aj
* Metropolitná oblasť Kansas City

## Iné projekty


Kategória:Mestá v Missouri
Metropolitná oblasť Kansas City

right|thumb|Satelitná snímka oblasti

**Metropolitná oblas Kansas City** je metropolitná oblasť spájajúca mestá Kansas City v štáte Missouri a Kansas City v štáte Kansas. Okrem toho obsahuje mestá Overland Park, Independence, Olathe a Lee's Summit.

Má rozlohu  a žije tu 1 967 405 obyvateľov (odhad z roku 2006).

Kategória:Metropolitné oblasti v USA
Hrabovčanka

**Hrabovčanka** je potok na Hornom Považí, v centrálnej časti okresu Bytča. Je to ľavostranný prítok Váhu, meria 3,8 km a je tokom III. rádu.

Pramení v Súľovských vrchoch, v podcelku Súľovské skaly, na západnom svahu Holého vrchu (658,2 m n. m.) v nadmorskej výške približne 495 m n. m. Od prameňa tečie najprv západným smerom, potom sa stáča severoseverozápadným smerom a vstupuje do Považského podolia, do podcelku Podmanínska pahorkatina. Tu najprv priberá krátky ľavostranný prítok prameniaci východne od kóty 543,2 m, mení smer toku viac na severozápad a opäť zľava priberá krátky prítok prameniaci severne od kóty 543,2 m. Následne preteká intravilánom bytčianskej mestskej časti Hrabové, kde sprava priberá prítok z juhojuhovýchodného svahu vrchu Lípie (501,3 m n. m.), vstupuje do Bytčianskej kotliny a podteká štátnu cestu č. 61. Ďalej sa stáča na severovýchod, oblúkom potom späť na severozápad, podteká železničnú trať Bratislava – Žilina i teleso diaľnice D1 a južne od mesta Bytča sa v nadmorskej výške cca 300 m n. m. vlieva do Váhu.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Priečny potok

**Priečny potok** môže byť:
*prítok Demänovky v Nízkych Tatrách, pozri Priečny potok (prítok Demänovky)
*prítok Petrovičky v Javorníkoch, pozri Priečny potok (prítok Petrovičky)
*prítok Popradu v Popradskej kotline, pozri Priečny potok (prítok Popradu)
*prítok Runinského potoka v Bukovských vrchoch, pozri Priečny potok (prítok Runinského potoka)
*prítok Štrbského potoka v Popradskej kotline, pozri Priečny potok (prítok Štrbského potoka)
*prítok Teplice v Chvojnickej pahorkatine, pozri Priečny potok (prítok Teplice)

## Pozri aj
*Priečny kanál
Charlotte (Severná Karolína)

**Charlotte** je najväčšie mesto v americkom štáte Severná Karolína a 20. najväčšie mesto v Spojených štátoch. Má rozlohu 629 km² a žije tu okolo 874-tisíc obyvateľov. Spolu s metropolitnou oblasťou v okolí žije 2 660 329 ľudí (2020). Je tretím najrýchlejšie rastúcim  mestom štátu v USA. Významný bankovým (Bank of America, Truist Financial, Wells Fargo) centrom USA.

Charlotte má vlhké subtropické podnebie. Nachádza sa niekoľko kilometrov východne od rieky Catawba a juhovýchodne od jazera Lake Norman, najväčšieho umelého jazera v Severnej Karolíne. Lake Wylie a Mountain Island Lake sú dve menšie umelé jazerá, ktoré sa nachádzajú v blízkosti mesta.

## Partnerské mestá
*  Arequipa, Peru, 1962
*  Krefeld, Nemecko, 1985
*  Limoges, Francúzsko, 1992
*  Pao-ting, Čína, 1987
*  Voronež, Rusko, 1991
*  Vroclav, Poľsko, 1993
*  Kumasi, Ghana, 1995
*  Abidjan, Pobrežie Slonoviny, 1995
*  Nyíregyháza, Maďarsko, 1997

## Iné projekty

## Zdroj

## Externé odkazy
* 


Kategória:Mestá v Severnej Karolíne
Priečny potok (prítok Petrovičky)

**Priečny potok** je potok na Hornom Považí, na území okresu Bytča. Je to pravostranný prítok Petrovičky, meria 2,7 km a je tokom IV. rádu.

## Prameň
Pramení v Javorníkoch, na južnom okraji geomorfologického podcelku Vysoké Javorníky, na severovýchodnom svahu Drevísk (805,4 m n. m.) v nadmorskej výške cca 620 m n. m. 

## Opis toku
Na hornom toku tečie juhovýchodným smerom po hranici CHKO Kysuce a vstupuje do geomorfologického podcelku Nízke Javorníky, do geomorfologickej časti Javornícka brázda. Z pravej strany priberá prítok z juhovýchodného svahu Drevísk a na dolnom toku už tečie východoseverovýchodným smerom. Napokon sa esovito stáča, preteká severným okrajom intravilánu obce Petrovice, kde ústi v nadmorskej výške približne 393 m n. m. do Petrovičky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Bytča
El Paso (Texas)

**El Paso** je mesto a sídlo El Paso County v západnom Texase. Je 6. najväčším mestom Texasu a 19. najväčším mestom Spojených štátov. Jeho metropolitný región zahŕňa celú El Paso County s počtom obyvateľstva viac ako 800 000 v roku 2010.

Mestom preteká rieka Rio Grande, ktorá je hraničnou riekou medzi Spojenými štátmi a Mexikom. Na protiľahlom brehu leží mexické mesto Ciudad Juarez, s ktorým El Paso vytvára aglomeráciu s počtom obyvateľov viac ako dva milióny.

El Paso je domovom University of Texas El Paso a veľkej vojenskej základne US Army, Fort Bliss, ktorá sa nachádza na východ od mesta. Pohorie *Franklin mountains* rozdeľuje mesto na dve časti, východnú a západnú, vo východnej časti sa nachádza obchodné a administratívne centrum mesta. Viac ako 70 percent obyvateľstva sú Američania hispánskeho pôvodu.

## Osobnosti mesta
* Debbie Reynoldsová (* 1932), herečka, speváčka a tanečníčka

## Iné projekty
.

## Referencie

## Externé odkazy
* Oficiálna stránka 
* Chamber of Commerce Website
* ''Forty years at El Paso, 1858–1898; recollections of war, politics, adventure, events, narratives, sketches, etc.'', od W. W. Millsa Portal to Texas History
* El Paso Metropolitan Planning Organization
* Handbook of Texas

## Zdroj

Kategória:Mestá v Texase
Kansas City (Kansas)

**Kansas City** je tretie najväčšie mesto v americkom štáte Kansas a sídlo okresu Wyandotte County. Má rozlohu  a žije tu 147-tisíc obyvateľov. Spolu s mestom Kansas City v štáte Missouri tvorí metropolitnú oblasť.

## Osobnosti mesta
* Charlie Parker (* 1920 – † 1955), jazzový altsaxofonista
* Tuc Watkins (* 1966), herec
* Eric Stonestreet (* 1971), herec
* Scott Foley (* 1972), herec
* Maurice Greene (* 1974), šprintér
* Janelle Monáe (* 1985), soulová speváčka

## Partnerské mestá
*  Linz, Rakúsko, 1988

## Referencie

## Pozri aj
* Metropolitná oblasť Kansas City

## Iné projekty


Kategória:Mestá v Kansase
Portland (Oregon)

**Portland** je mesto v americkom štáte Oregon. Má rozlohu  a žije tu 563-tisíc obyvateľov.

## Osobnosti mesta
* Linus Pauling (* 1901† 1994), kvantový chemik a biochemik, nositeľ Nobelovej ceny za chémiu a za mier
* George Dantzig (* 1914† 2005), matematik
* Philip Glenn Whalen (* 1923† 2002), básnik, ústredná osobnosť sanfranciskej renesancie a hnutia Beat generation
* Douglas Engelbart (* 1925† 2013), vynálezca a priekopník informatiky
* Waldo R. Tobler (* 1930† 2018), kartograf a geograf
* Ray Dolby (* 1933† 2013), vedec, technik a vynálezca
* Stanley David Griggs (* 1937† 1989), astronaut
* Charlie Huhn (* 1951), rockový spevák a gitarista
* Matt Groening (* 1954), karikaturista a tvorca animovaných seriálov *[[Simpsonovci]]* a *[[Futurama]]*
* Margaux Hemingwayová (* 1954† 1996), modelka a herečka
* Mary E. Brunkowová (* 1961), molekulárna biologička a imunologička, nositeľka Nobelovej ceny za fyziológiu alebo medicínu
* Brad Wilk (* 1966), bubeník, spoluzakladateľ skupiny *[[Rage Against the Machine]]*
* Katee Sackhoff (* 1980), herečka

## Partnerské mestá
*  Askalon, Izrael
*  Bologna, Taliansko
*  Guadalajara, Mexiko
*  Chabarovsk, Rusko
*  Kao-siung, Taiwan
*  Mutare, Zimbabwe
*  Sapporo, Japonsko
*  Su-čou, Čína
*  Ulsan, Južná Kórea

## Referencie

## Iné projekty


Kategória:Mestá v Oregone
Kategória:Prístavné mestá v USA
Kategória:Prístavné mestá Tichého oceánu
Tucson

**Tucson** je mesto v americkom štáte Arizona a sídlo okresu Pima County. Nachádza sa  juhovýchodne od Phoenixu a  severne od štátnej hranice s Mexikom. Má rozlohu  a žije tu 516-tisíc obyvateľov, v celej metropolitnej oblasti 946-tisíc obyvateľov.

## Iné projekty

## Referencie



Kategória:Mestá v Arizone
Albuquerque

**Albuquerque** je najväčšie mesto v americkom štáte Nové Mexiko a administratívne centrum Bernalillo County. Nachádza sa približne v strede štátu neďaleko rieky Rio Grande, má rozlohu 469,5 km² a žije tu viac ako pol milóna obyvateľov.

Mesto bolo založené v roku 1706 španielskymi kolonizátormi. 

## Osobnosti mesta
* Carolyn Jean Spellmanová-Shoemakerová (* 1929), astronómka
* William Nordhaus (* 1941), ekonóm
* Sidney McNeill Gutierrez (* 1951), astronaut
* French Stewart (* 1964), herec 
* Cynthia Breazeal (* 1967), vedkyňa
* Annabeth Gishová (* 1971), herečka
* Neil Patrick Harris (* 1973), herec
* Demi Lovato (* 1992), herečka a speváčka
* Jon Jones (* 1987), MMA bojovník, šampión UFC

## Partnerské mestá
*  Alburquerque, Španielsko
*  Ašchabad, Turkménsko
*  Gijón, Španielsko
*  Guadalajara, Mexiko
*  Helmstedt, Nemecko
*  Chihuahua, Mexiko
*  Chua-lien, Tchajwan
*  Lan-čou, Čína
*  Rechovot, Izrael
*  Sasebo, Japonsko

## Referencie


## Iné projekty


Kategória:Mestá v Novom Mexiku
Long Beach

náhľad|Long Beach
náhľad|Centrum Long Beach

**Long Beach** je mesto v americkom štáte Kalifornia a sídlo Los Angeles County. Nachádza sa  južne od centra Los Angeles. Má rozlohu  a žije tu 490-tisíc obyvateľov.

## Partnerské mestá
*  Bacolod, Filipíny
*  Čching-tao, Čína
*  Izmir, Turecko
*  Jokkaiči, Japonsko
*  Mombasa, Keňa
*  Phnom Pénh, Kambodža
*  Soči, Rusko

## Iné projekty


Kategória:Mestá v Kalifornii
Kategória:Prístavné mestá v USA
Fyzikálna redukcia

**Fyzikálna redukcia** je oprava nameraných dĺžok, ktoré sú zaťažené chybou vzniknutou v dôsledku pôsobenia atmosférických vplyvov (tlak, teplota, vlhkosť).

Spôsoby zavedenia fyzikálnej redukcie:
* Výpočtom z firemných rovníc
* Pomocou tabuliek
* Pomocou nomogramov
* Automatické zavádzanie (priamo zadaním do mikroprocesoru prístroja alebo zmenou modulačnej frekvencie)

Kategória:Fyzika
Hit

**Hit** (z angl. úder) môže byť:
* mimoriadne úspešná skladba, najmä v oblasti populárnej hudby, pozri šláger
* niečo mimoriadne populárne, módne, žiadané 
* album Petra Gabriela, pozri Hit (album)
* pieseň od Guided by Voices
* pieseň od The Wannadies
* záznam nájdený ako výsledok rešerše, pozri hit (rešerš)

**HIT** môže byť:
* Harbin Institute of Technology, v Číne
* Huazhong Institute of Technology, v Číne
* Hongkong International Terminals Ltd.
* Histamínová intolerancia, metabolická porucha
Antológia

**Antológia** je výber literárnych diel alebo hudobných diel (prípadne úryvkov) viacerých autorov osvetľujúcich určitú tému alebo epochu alebo typ tvorby.

## Iné projekty

Kategória:Literatúra
Kategória:Hudba
Mesa

**Mesa** je mesto v americkom štáte Arizona v okrese Maricopa County. Je to tretie najväčšie mesto v Arizone po mestách Phoenix a Tucson. Je súčasťou metropolitnej oblasti Phoenix-Mesa-Scottsdale, má rozlohu  a v roku 2010 tu podľa posledného sčítania žilo 439-tisíc obyvateľov.

## Referencie


## Iné projekty

Kategória:Mestá v Arizone
Dermoidná cysta vaječníka

**Dermoidná cysta vaječníka** alebo **ovariálna dermoidná cysta** alebo **benígny cystický teratóm** je nezhubný nádor pôvodom zo zárodočných buniek. Tvorí 10 až 15% všetkých nádorov vaječníka. Viac ako 80% pacientov sú ženy v reprodukčnom veku. Nádor je obyčajne jednostranný, v 15-25% však môže postihovať oba vaječníky. Obyčajne je menší ako 10 cm.

Cystický teratóm sa môže skladať z tkanív ektodermálneho, mezodermálneho i endodermálneho pôvodu. Obyčajne dominuje ektodermálna zložka, preto sa teratóm ovária synonymicky označuje ako "dermoidná" cysta. Histologicky sa nájde v nádore tukové tkanivo, vlasy, niekedy dokonca i zuby. Kalcifikáty sú bežné, najčastejšie škrupinkovité.
Nádor sa môže malígne zvrhnúť v 1-2% prípadov, obyčajne ako epidermoidný karcinóm. Malígny zvrat sa morfologicky prejaví ako  "Rokitanského hrbolček" - čiastočne solídne ložisko podobné bradavke, ktoré prerastá obal tumoru. V pokročilejších štádiách malígnej transformácie nádor prerastá do močového mechúra, črevných kľučiek a panvovej steny.

## Diagnostika

Klinicky sa dermoidná cysta prejaví obyčajne nšpecifickou bolesťou v oblasti panvy. Torzia alebo ruptúra ovária ako prvý prejav ochorenia je vzácna.

### Rtg snímka panvy

Na snímke a môžu zobraziť zuby alebo kosť, tvoriace niekedy súčasť cysty. Nie častým, ale typickým znakom je tzv "príznak plávajúceho tuku" v podobe horizontálnej hladinky oddeľujúcej súčasty cysty s odlišnou hustotou.

### USG

Sonograficky má dermoidná cysta variabilný obraz od typickej anechogénnej simplexnej cysty až po echogénny vzhľad solídneho tumoru. Špecifické znaky sú cystická masa s echogénnym inracystickým solídnym "uzlom"; kožná "zátka" obsahujúca vlasy, zuby alebo tuk.

### CT

CT zobrazí dobre ohraničenú masu s ostrým ohraničením medzi tukom a vodou, kalcifikáty, zuby i solídnu zložku expanzie.

### MRI

Zobrazenie magnetickou rezonanciou v T1 vážení znázorní hyperintenzný signál tuku spolu s typickým signálom vody. Diagnózu potvrdia sekvencie s potlačením tuku.

## Liečba

Napriek svojej nezhubnej povahe sa dermoidné cysty obyčajne chirurgicky odstraňujú - ako prevencia prípadných komplikácii a zriedkavej, ale možnej malígnej transformácie.

## Zdroje

* Brant, Helms. *Fundamentals of Diagnostic Radiology*. 2nd edition, Lippincott, 1999.
* Patel MD, Feldstein VA, Lipson SD, Chen DC, Filly RA. *Cystic teratomas of the ovary: diagnostic value of sonography.* AJR Am J Roentgenol 1998, 171(4): 1061-1065.
* Sheth S, Fishman EK, Buck JL, Hamper UM, Sanders RC. *The variable sonographic appearances of ovarian teratomas: correlation with CT.* AJR Am J Roentgenol 1988, 151(2): 331-334.
* Buy JN, Ghoissain MA, Moss AA, Bazot M, Doucet M, Hugol D, Truc J, Poitout P, Ecoiffier J. *Cystic teratoma of the ovary: CT detection.* Radiology 1989, 171(3): 697-701.
* [www.auntminnie.com AuntMinnie.com]

Kategória:Nezhubné nádory vaječníkov
Busta

náhľad|Busta Gaia Julia Caesara
[náhľad|Charakterová hlava ("Heraklit" autor [Franz Xaver Messerschmidt|F.X.Messerschmidt)]]

**Busta** *([[latinčina|lat]]. bustum, [[taliančina|tal]]. busto)* je sochárske znázornenie hornej časti človeka (hlava, ramená a hruď), či už vo voľnej priestorovej plastike, alebo v reliéfnom, plošnejšom podaní.

Dáva vyniknúť individualite stvárneného jedinca. Býva vytvorená spravidla z mramoru, bronzu, alebo z iného trvanlivého materiálu, prípadne aj z dreva.

## Dejiny
Pôvodne termín pre poprsie, podobizeň zomrelého na náhrobkoch. Typ sochárskeho polofigurálneho portrétu. Isté náznaky k buste nachádzame už v egyptskom a gréckom sochárstve. Najvýznamnejšie podnety však poskytovalo etruské umenie portrétnych hláv a polofigúr na náhrobkoch a neskoršie plastiky rímskeho obdobia vychádzajúce z rímskeho kultu predkov. Figurálne relikviáre a konzolové figúry stredoveku (v neskororománskom a gotickom období) boli ďalšou etapou vo vývoji tohoto typu, pričom osobitné miesto patrí v tejto súvislosti triforiovým (trojdielne arkádové okno) parléřovským bustám v katedrále sv. Víta na Pražskom hrade (1375-85).

Antické umenie busty našlo znovu uplatnenie v talianskej renesancii (Donatello, Michelangelo, Cellini a iní). Nové dramatickejšie podoby nadobudlo portrétne umenie a poňatie busty v baroku (Bernini, Algardi, Coyzevox, Houdon, Schlütter, Permoser a iní.). Pozoruhodný je cyklus charakterových hláv bratislavského sochára F. X. Messerschmidta (po roku 1777). Veľký rozvoj umenia portrétu a busty nastáva v 19. a 20. storočí.

## Zaujímavosti
Najväčšiou bustou na svete je pamätník Karla Marxa v nemeckom meste Chemnitz s výškou 7,1m.

## Busty na Slovensku

Súbor:Sučany, busta Milana Hodžu na podstavci, námestie SNP.jpg|Busta Milana Hodžu na Námestí SNP v Sučanoch
Súbor:Busta Aničky Jurkovičovej v Aleji národných dejateľov pri Matici slovenskej.jpg|Busta Aničky Jurkovičovej v Aleji národných dejateľov pri Matici slovenskej v Martine
Súbor:Emil Belluš - busta.jpg|Busta Emila Belluša v Piešťanoch
Súbor:Brezová pod Bradlom - busta Jána Papánka.jpg|Busta Jána Papánka v Brezovej pod Bradlom
Súbor:Liptovský Hrádok - busta Milana Rastislava Štefánika - 2019.jpg|Busta generála Milana Rastislava Štefánika v Liptovskom Hrádku
Busta Samuela Zocha, Župné námestie, Bratislava.jpg|Busta Samuela Zocha na Župnom námestí v Bratislave
Súbor:Busta Jiřího Krohu v Novej Dubnici.jpg|Busta Jiřího Krohu na Mierovom námestí v Novej Dubnici
Súbor:Trenčín - Karol Brančík.jpg|Busta Karola Brančíka v Trenčíne
Súbor:Karol Duchoň Galanta 2016.jpg|Busta Karla Duchoňa v Galante


## Iné projekty

Kategória:Sochárstvo
Kategória:Sochy
Vlajka Ekvádora

náhľad|280px|Vlajka Ekvádoru

**Vlajka [[Ekvádor]]a** – ako jeden z členských štátov niekdajšej Veľkej Kolumbie (1819 – 1830), ku ktorej sa pripojil roku 1822, používa Ekvádor vlajku s vodorovnými pruhmi vo farbách žltej, modrej a červenej (2:1:1) podľa vzoru Francisca de Mirandy (z roku 1806) a Simona Bolívara. Aby sa odlíšila od súčasnej vlajky Kolumbie, bol do jej stredu pridaný ekvádorský štátny znak z roku 1845: v ovale je krajina v prirodzených farbách – more s parníkom, zelené pobrežie a v pozadí snehom pokrytý vulkán Chimborazo. Na modrej oblohe svieti slnko slobody v strede bieleho oblúkového pruhu, na ktorom sú zvieratníkové znamenia pre mesiace, v ktorých sa rodila v revolúcii roku 1845 ekvádorská sloboda (Baran, Býk, Blíženci a Rak). Loď s heslom boha obchodu Merkúra je pripomienkou toho, že v Ekvádore bol postavený prvý námorný parník na západe Južnej Ameriky; inak je to symbol lodnej dopravy a obchodu. Za oválom sú dva dvojice ekvádorských vlajok, vavrínová a palmová ratolesť, pod tým je zväzok prútov zo sekerou (symbol republikánskeho zriadenia), hore je andský kondor (symbol sily). Žltá farba predstavuje bohatstvo krajiny, slnečný svit a obilné polia, modrá znamená oblohu, vodu oceánu a riek, červená krv mučeníkov za slobodu.

Vlajka sa používala už v rokoch 1806 – 1809, 1822 – 1845 a znovu sa vztyčuje od roku 1860. Oficiálne bola potvrdená roku 1900.

## Galéria

Obrázok:Civil_Flag_and_Ensign_of_Ecuador.svg|Súčasná civilná a námorná vlajka Ekvádoru 


Ekvádor
Kategória:Ekvádor
Vlajka Guyany

right|thumb|250px|Vlajka Guyany

**Vlajka [[Guyana (štát)|Guyany]]** – základná farba listu je zelená (symbolizuje poľnohospodárstvo a lesy štátu), na nej leží štylizovaný „zlatý hrot šípu“ po vonkajšej strane bielo lemovaný, smerujúci k vlajúcemu okraju (nerastné bohatstvo a zlatá budúcnosť krajiny), a v ňom pri žrdi červený trojuholník (nadšenie a činorodá sila dynamiky budovania národa) s čiernym lemovaním. Biela lemovka znamená vody a riečny potenciál, čierna vytrvalosť na ceste vpred a skúsenosť, ktorá nesie žltý šíp naproti budúcnosti. 

Zelená farba tejto zložitej vlajky, ktorú roku 1966 navrhol popredný americký vexilológ W. Smith, pokrýva práve 50% jej plochy, žltá 24%, červená 16%, biela 6% a čierna 4%.

Guyana (štát)
Kategória:Guyana (štát)
Vlajka Kolumbie

right|thumb|250px|Vlajka Kolumbie

**Vlajka [[Kolumbia|Kolumbie]]** má tri vodorovné pruhy – žltý, modrý a červený (2:1:1), pričom žltá zaberá celú hornú polovicu listu.

Je odvodená z vlajky Francisca de Mirandy (z roku 1806) a Simóna Bolívara a z farieb konfederácie Veľkej Kolumbie, ktorá v rokoch 1819 – 1830 združovala Novú Granadu (dnešná Kolumbia s Panamou), Venezuelu a od roku 1822 Ekvádor, keď ich Bolívar oslobodil zo španielskej nadvlády. Zhodne s tým bola vlajka vykladaná tak, že zlatá Amerika je oddelená modrou vodou oceánu od krvavého Španielska. Červená a žltá sú však španielske farby, inokedy sa žltá spojuje s ľudom Kolumbie, modrá s oceánom, ktorý ju delí od Španielska, červená s krvou preliatou za slobodu. Podľa dnešnej interpretácie symbolizuje žltá farba štátnu nezávislosť, modrá statočnosť, ušľachtilosť a vernosť, červená krv vlastencov preliatu za slobodu. Tieto farby používajú tiež Ekvádor a Venezuela.

Vlajka bola vytvorená roku 1814 (až tri roky po vytvorení nezávislej Kolumbie). V rokoch 1834 – 1861 mala však Nová Granada, ako sa vtedy Kolumbia opäť volala, vlajku s vertikálnymi pruhmi červeným, modrým a žltým.

## Galéria

Obrázok:Naval Ensign of Colombia.svg|Súčasná námorná vojenská vlajka Kolumbie
Obrázok:Civil Ensign of Colombia.svg|Súčasná civilná námorná vlajka Kolumbie
Obrázok:Flag of New Granada.svg|Vlajka Novej Granady (1831 – 1858)
Obrázok:Flag of New Granada.svg|Vlajka Granadskej konfederácie (1858 – 1863)


Kolumbia
Kategória:Kolumbia